Øya stadion

Øya stadion er et friidrettsanlegg på Nidarø i Trondheim. Banen ble anlagt som «Øen stadion» i 1900, som kombinert friidretts- og skøytebane.

 Øya som skøytearena 
Fra åpninga i 1900 og fram til krigen var Øen stadion i Trondheim en av landets hovedarenaer for hurtigløp på skøyter, der Trondhjems Skøiteklub sto som arrangør av en rekke store mesterskap. 

Det første store skøytestevnet på Øya var europamesterskapet i 1901, der Kristiania-løperen Rudolf Gundersen gikk av med seieren. I 1907 ble det første verdensmesterskapet arrangert, og Øya hadde VM også i 1911, 1926 og 1933, og EM i 1930. Etter krigen er det bare arrangert to internasjonale mesterskap på Øya, det uoffisielle EM i 1946 og VM for kvinner i 1966.

Øya ble nedlagt som skøytebane etter at den nye Leangen kunstisbane sto ferdig i 1979.

Det er tre ganger notert verdensrekord på langdistansene på Øya. I 1912 gikk Oscar Mathisen 10 000 m på 17.36,4, og i 1917 gikk Kristian Strøm 5 000 på 8.33,7. I 1951 gikk Hjalmar Andersen ned Kornél Pajors to år gamle rekord fra Davos med seks sekunder til 8.07,3 på Øya stadion.

 Friidrettsarena 
Anlegget regnes som hjemmebane for SK Freidig og har vært brukt som arena for Norgesmesterskapet i friidrett hele 8 ganger, i 1902, 1909, 1916, 1925, 1948, 1953, 1958 og 2008.

 Fotballarena 
Finalen i Norgesmesterskapet i fotball for menn 1916 ble spilt på Skøitebanen som den ble kalt. Frigg slo Ørn 2–0.

 Litteratur 


 Eksterne lenker 



Kategori:Idrettsanlegg i Trondheim
Kategori:Friidrettsarenaer i Norge
Kategori:Tidligere skøytearenaer i Norge
Kategori:Øya (Trondheim)
Kategori:Artikler i skøytesportprosjektet
Kategori:Byggverk fullført i 1900